Premi Oscar

Premi Oscar a l'é ël nòm col qual a son comunement conossù j'Academy Awards, ij pì important arconossiment cinematrogràfich american e internassionaj.

Ij premi a son conferì da l'Academy of Motion Picture Arts and Sciences, n'associassion nà dël 1927 e formà pì che 6.000 përson-e (squasi tute american-e) ch'a travajo ant ël mond dël cine: ator, regista, produtor, senegiator, técnich e via fòrt.

Ël premi a ven assegnà a Los Angeles dal 1929. Ij film ch'a arsèivo ij premi ant le diferente categorìe a deuvo esse surtì a Los Angeles ant l'ann precedent a col ëd la premiassion. Ij mèmber ëd l'Academy an minca branca a peulo nominé ij pì brav esponent ant sò camp (për esempi j'ator a son nominà mach da j'ator), ël film pì bel a peul esse nominà da tùit. Surtìe le nominations, ij nòm dij vincitor a peulo esse votà da tùit. 

 Categorìe 

 Premi offisiaj 

 Premi Oscar për ël film pì bel (Academy Award for Best Picture), dal 1928
 Premi Oscar për ël film strangé pì bel (Academy Award for Best Foreign Language Film), dal 1947
 Premi Oscar për ël film d'animassion pì bel (Academy Award for Best Animated Feature), dal 2002
 Premi Oscar për ël documentari pì bel (Academy Award for Documentary Feature), dal 1942
 Premi Oscar për ël cortmetragi pì bel (Academy Award for Live Action Short Film)
 Premi Oscar për ël cortmetragi d'animassion pì bel (Academy Award for Animated Short Film), dal 1931
 Premi Oscar për ël cortmetragi documentari pì bel (Academy Award for Documentary Short Subject), dal 1941

 Premi Oscar për l'ator pì brav (Academy Award for Best Actor), dal 1928
 Premi Oscar për l'atris pì brava (Academy Award for Best Actress), dal 1928
 Premi Oscar për l'ator nen protagonista pì brav (Academy Award for Best Supporting Actor), dal 1936
 Premi Oscar për l'atris nen protagonista pì brava (Academy Award for Best Supporting Actress), dal 1936

 Premi Oscar për ël regista pì brav (Academy Award for Directing), dal 1928. 

 Premi Oscar për la pì bela senegiatura nen original (Academy Award for Writing Adapted Screenplay), dal 1928
 Premi Oscar për la pì bela senegiatura original (Academy Award for Writing Original Screenplay), dal 1940
 Premi Oscar për tìtoj e didascalìe pì bele (Academy Award for Best Title Writing), nel 1928

 Premi Oscar për la fotografìa pì bela (Academy Award for Best Cinematography), dal 1928
 Premi Oscar për ël montagi pì bel (Academy Award for Film Editing), dal 1935
 Premi Oscar për la senografìa pì bela (Academy Award for Best Art Direction), dal 1928
 Premi Oscar për ël machijagi pì bel (Academy Award for Makeup)
 Premi Oscar për ij costum pì bej (Academy Award for Costume Design), dal 1948
 Premi Oscar për j'efet speciaj pì bej (Academy Award for Visual Effects)
 Premi Oscar për la canson pì bela (Academy Award for Best Song), dal 1934
 Premi Oscar për ël sonor pì bel (Academy Award for Sound)
 Premi Oscar për ël montagi sonor pì bel (Academy Award for Sound Editing) dal 1963
 Premi Oscar për ël mérit técnich-sientìfich (Academy Award for Scientific or Technical Merit) dal 1931.

 Premi speciaj 

 Premi Oscar a la cariera (Academy Honorary Award), dal 1928

 Premi Oscar për ij giovo pì prometent (Academy Juvenile Award), dal 1934 al 1960
 Premi a la memòria Irving G. Thalberg (The Irving G. Thalberg Memorial Award), dal 1938
 Premi umanitari Jean Hersholt (The Jean Hersholt Humanitarian Award)
 Premi Gordon E. Sawyer (Gordon E. Sawyer Award)